b'\n_START_ARTICLE_\nPaksup\xc3\xa4\xc3\xa4t (dinosaurusosalahko)\n_START_SECTION_\nKuvaus\n_START_PARAGRAPH_\nKaikki paksup\xc3\xa4iden osalahkon lajit k\xc3\xa4veliv\xc3\xa4t kahdella jalalla. Ne olivat linnunlantioisia dinosauruksia, joiden tunnustavin piirre on niiden raskaat luukallot. Lajeilla oli hyv\xc3\xa4 hajuaisti ja kaikki lajit olivat keskikokoisia dinosauruksia, joiden ollaan arvioitu olleen noin kahden tai kolmen metrin pituisia. Niill\xc3\xa4 oli aika heikot ja pienet eturaajat.\n_START_SECTION_\nKallot\n_START_PARAGRAPH_\nPaksup\xc3\xa4\xc3\xa4t tulivat tunnetuiksi niiden kallon yl\xc3\xa4osissa sijaitsevista paksuista kalloluista ja pienist\xc3\xa4 luisista m\xc3\xb6ykyist\xc3\xa4 ja piikeist\xc3\xa4. Joidenkin lajien kallojen paksuus oli jopa 20-23 senttimetri\xc3\xa4. Esimerkiksi ihmisen kallon paksuus on noin 6,3 millimetri\xc3\xa4.\n_START_SECTION_\nKallojen k\xc3\xa4ytt\xc3\xa4minen puskemiseen\n_START_PARAGRAPH_\nPaksup\xc3\xa4iden kallojen k\xc3\xa4ytt\xc3\xb6 on ollut ep\xc3\xa4selv\xc3\xa4, mutta niiden k\xc3\xa4ytt\xc3\xa4tarkoitus uskotaan olleen osa kosintamenoja, mutta lajit ovat saattaneet k\xc3\xa4ytt\xc3\xa4\xc3\xa4 niit\xc3\xa4 puskemisaseena lajitovereita vastaan kamppailtaessa parittelukumppanista tai reviirist\xc3\xa4.\xc2\xa0Teorian t\xc3\xa4st\xc3\xa4 osoittaa er\xc3\xa4s tutkimus, jossa havaittiin, ett\xc3\xa4 20 prosentissa kalloista oli merkkej\xc3\xa4 vammoista, mutta on viel\xc3\xa4 ep\xc3\xa4selv\xc3\xa4\xc3\xa4, ett\xc3\xa4 k\xc3\xa4yttiv\xc3\xa4tk\xc3\xb6 ne kallojaan puskemalla niin kuin vuohet vai t\xc3\xa4ht\xc3\xa4\xc3\xa4m\xc3\xa4ll\xc3\xa4 nykyisten kirahvien tapaan kylkiin.\n_START_SECTION_\nRavinto\n_START_PARAGRAPH_\nKoska useat paksup\xc3\xa4\xc3\xa4lajit olivat melko pieni\xc3\xa4, ne s\xc3\xb6iv\xc3\xa4t ruokaa l\xc3\xa4helt\xc3\xa4 maata. Ne yleens\xc3\xa4 s\xc3\xb6iv\xc3\xa4t ruokaa, joka oli v\xc3\xa4hint\xc3\xa4\xc3\xa4n yhden metrin korkeudella. Lajeilla oli hyv\xc3\xa4t nokat ja ne sopivat hyvin kasvien repimiseen. Niill\xc3\xa4 oli pienet ja uurteiset hampaat.'